գ- Ընդհանուր փոխանորդը երէկ երեկոյեան ընդգծեց, որ Մայր Աթոռ Սուրբ Էջմիածինը ըմբռնումով կը մօտենայ մեր Պատրիարքական Աթոռի վիճակին եւ Ամենայն Հայոց Վեհափառ Հայրապետը կը յորդորէ ջանքեր գործադրել համոզելու համար պետութիւնը՝ պատրիարքական ընտրութեան իրականացման նպատակով։ Այս արտայայտութիւններէն վերջ ան աւելցուց, որ այդպիսի ջանքեր կը գործադրուին։ Ան մէջբերեց նաեւ միջոց մը առաջ Հայաստանի Հանրային հեռուստատեսութեան տուած հարցազրոյցին ժամանակ ընդգծած հանգամանքներէն մին, ըստ որու Պատրիարքական Աթոռը համազօր կը դասէ թէ՛ պետութեան եւ թէ Մայր Աթոռ Սուրբ Էջմիածնի ակնկալութիւնները։